Γεγονότα Σεπτεμβρίου 2019

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Σεπτέμβριο του 2019, συνοδευόμενα από τις πηγές μέσω των οποίων μεταδόθηκαν. 

## 1 Σεπτεμβρίου
;Πόλεμος και επιθέσεις
*Περισσότερα από 70 άτομα σκοτώνονται σε αεροπορική επίθεση της Σαουδικής Αραβίας στην πόλη Νταμάρ της Υεμένης. Το Ιράν καταδικάζει την επίθεση αναφέροντας ότι επλήγησαν φυλακές και κάνει λόγο για "έγκλημα πολέμου". (''The New York Times'') (Iran Press)

;Δυστυχήματα και καταστροφές
*Από την κατάρρευση ενός υπό κατασκευή κτηρίου στην πρωτεύουσα του Μάλι Μπαμακό σκοτώνονται 15 άτομα. (AFP via Eyewitness News) 
*Από τη συντριβή ιατρικού αεροσκάφους στο θέρετρο Πανσόλ των Φιλιππίνων σκοτώνονται και οι 9 επιβαίνοντες σε αυτό, ενώ σημειώνονται και δύο τραυματισμοί στο έδαφος. (The Evening Standard)

;Διεθνείς σχέσεις
*Ο Πρόεδρος της Γερμανίας Φρανκ-Βάλτερ Σταϊνμάιερ ζητά συγνώμη από την Πολωνία στη διάρκεια εκδήλωσης μνήμης στο Βιέλουν της Πολωνίας, την οποία παρακολούθησε μαζί με τον Πολωνό ομόλογό του Αντρέι Ντούντα. Οι δύο αρχηγοί κράτους τίμησαν τη μνήμη των θυμάτων από τον ναζιστικό βομβαρδισμό του Βιέλουν την πρώτη ημέρα του Δευτέρου Παγκοσμίου Πολέμου, 80 χρόνια πριν. (France 24)

## 2 Σεπτεμβρίου
;Πόλεμος και επιθέσεις
*Ένοπλοι ανοίγουν πυρ εναντίον οχήματος που μεταφέρει την υποψήφια δήμαρχο της Κολομβίας Καρίνα Γκαρσία, σκοτώνοντας την ίδια, τη μητέρα της, έναν υποψήφιο δημοτικό σύμβουλο και τρεις ακτιβιστές. (Reuters)

;Καταστροφές και δυστυχήματα
* Έπειτα από πυρκαγιά σε πλοίο κοντά στο νησί Σάντα Κρουζ στις ακτές της Καλιφόρνια, αγνοούνται 9 άτομα και σύμφωνα με την Ακτοφυλακή 25 πέθαναν και 5 μέλη του πληρώματος διασώθηκαν. (BBC)
*Έπειτα από το πέρασμά του από τις Μπαχάμες, όπου πέθαναν 5 άτομα, ο τυφώνας Ντοριάν κατευθύνεται προς τις νοτιοανατολικές Ηνωμένες Πολιτείες. (''The New York Times''), (MSNBC)

;Νομοθεσία
*Φτάνει στο λιμάνι της Θεσσαλονίκης ένα πλοίο με 635 κυρίως Αφγανούς πρόσφυγες, οι οποίοι μεταφέρθηκαν εκεί για την αποσυμφόρηση του στρατοπέδου προσφύγων της Λέσβου. Αύριο αναμένεται η άφιξη και δεύτερου πλοίου που μεταφέρει άλλους 800. Όλοι οι πρόσφυγες θα στεγαστούν σε στρατόπεδο στη Νέα Καβάλα, όπου ήδη στεγάζονται 1.000 πρόσφυγες. (Boston 25 News)

;Πολιτική και εκλογές
*Ο πρωθυπουργός της Γεωργίας Μαμούκα Μπαχτάτζε ανακοινώνει την παραίτησή του στο Facebook. (AFP μέσω Arab News)

## 3 Σεπτεμβρίου
;Πόλεμος και επιθέσεις
* Τουλάχιστον 1.000 στρατιώτες φίλα προσκείμενοι στη Σαουδική Αραβία σκοτώνονται ή συλλαμβάνονται, σύμφωνα με αναφορές, έπειτα από μάχη στην Κοιλάδα Τζαμπάρα της επαρχίας Σααντά στην Υεμένη. (MiddleEastEye)

;Καταστροφές
*Ο πρωθυπουργός των Μπαχαμών Χιούμπερτ Μίνις επιβεβαιώνει τον θάνατο άλλων δύο ατόμων ως αποτέλεσμα του περάσματος του τυφώνα Ντόριαν κι έτσι ο συνολικός αριθμός των νεκρών είναι 7. (Associated Press)

;Νόμος και έγκλημα
*Οκτώ παιδιά σκοτώνονται σε επίθεση που σημειώνεται σε δημοτικό σχολείο της πόλης Χουμπέι στην Κίνα. Ένας 40χρονος άντρας συλλαμβάνεται για την επίθεση. (BBC)

;Πολιτική
*Ο Βρετανός βουλευτής του Συντηρητικού Κόμματος Φίλιπ Λι προσχωρεί στους Φιλελεύθερους Δημοκράτες αφήνοντας τον πρωθυπουργό Μπόρις Τζόνσον χωρίς την πλειοψηφία στη Βουλή των Κοινοτήτων. (''The Independent'')
*Στην Ιταλία το Κίνημα Πέντε Αστέρων συμφωνεί να μετάσχει στον συνασπισμό με το Δημοκρατικό Κόμμα. (Euronews)

## 4 Σεπτεμβρίου
;Οικονομία και επιχειρήσεις
*Η πολιτεία του Μίσιγκαν γίνεται η πρώτη στις ΗΠΑ που απαγορεύει την πώληση των αρωματικών ηλεκτρονικών τσιγάρων, τα οποία διατίθενται στην αγορά ακόμα και σε μικρά παιδιά, σύμφωνα με τις αρχές της πολιτείας. (MLive.com)

;Καταστροφές και δυστυχήματα
*Η νεοζηλανδική αστυνομία επιβεβαιώνει ότι ένα λεωφορείο που μετέφερε Κινέζους τουρίστες ανατράπηκε στη διάρκεια κακοκαιρίας κοντά στη Ροτορούα της Βόρειας Νήσου, σκοτώνοντας 5 τουρίστες και τραυματίζοντας άλλους 6. (Sky News)

;Νόμος και έγκλημα
*Έπειτα από την ανακάλυψη συνωμοσίας με σκοπό τη δολοφονία του πρωθυπουργού των Σαμόα Τουιλαέπα Σαϊλέλε Μαλιελεγκαόι, η οποία απετράπη, η αστυνομία εργάζεται στο να εκδοθεί από την Αυστραλία ένας Σαμοανός ύποπτος.(Radio New Zealand)
*Στο Χονγκ Κονγκ έπειτα από πολυήμερες διαδηλώσεις διαμαρτυρίας, η αρχηγός της κυβέρνησης Κάρι Λαμ ανακοινώνει την επίσημη απόσυρση του αμφιλεγόμενου νομοσχεδίου που αφορούσε τις εκδόσεις ατόμων προς την Κίνα. (Reuters)

## 5 Σεπτεμβρίου
;Πόλεμος και επιθέσεις
**Από βόμβα των Ταλιμπάν σε οχυρωμένη περιοχή της Καμπούλ σκοτώνονται 12 άτομα, μεταξύ των οποίων και ένας στρατιώτης από τις ΗΠΑ και ένας άλλος από τη Ρουμανία. (CNN) (BBC)

;Πολιτική και εκλογές
*Ορκίζεται η νέα κυβέρνηση συνασπισμού της Ιταλίας με πρωθυπουργό τον Τζουζέπε Κόντε. Η κυβέρνηση σχηματίστηκε έπειτα από τη συμφωνία στην οποία κατέληξαν το Κίνημα Πέντε Αστέρων και το Δημοκρατικό Κόμμα. Εκτός κυβέρνησης είναι οι υπουργοί της Λέγκας του Βορρά, με επικεφαλής τον Ματέο Σαλβίνι. (''The Guardian'')
*Ο Πρόεδρος της Τουρκίας, Ρετζέπ Ταγίπ Ερντογάν απειλεί να ανοίξει τις πύλες και να επιτρέψει να εισέλθουν στην Ευρώπη περισσότερα από 3 εκατ. Σύροι πρόσφυγες. (''The Guardian'')

## 6 Σεπτεμβρίου
;Καταστροφές και δυστυχήματα
*Τουλάχιστον 43 άτομα επιβεβαιώνεται ότι έχουν σκοτωθεί από τον τυφώνα Ντοριάν στις Μπαχάμες.(BBC)

;Πολιτική και εκλογές
*Στο Ηνωμένο Βασίλειο η Βουλή των Λόρδων εγκρίνει ένα νομοσχέδιο με το οποίο αναγκάζει τον πρωθυπουργό Μπόρις Τζόνσον να ζητήσει από την Ευρωπαϊκή Ένωση την παράταση της προθεσμίας για το Brexit. (BBC)
*Σχηματίζεται η πρώτη κυβέρνηση του Σουδάν μετά τον Ομάρ Μπεσίρ, με επικεφαλής τον Αμπντάλα Χάμντοκ. (''Al Jazeera'')
*Προεδρική κρίση της Βενεζουέλας το 2019
**Τα πολιτικά κόμματα της Βενεζουέλας χαιρετίζουν την πολυκομματική συμφωνία για εναλλασσόμενη προεδρία στην Εθνοσυνέλευση προκειμένου να επιτραπεί στον Χουάν Γκουαϊδό να συνεχίσει στη θέση του για άλλη μία θητεία. (Reuters)

;Επιστήμη και τεχνολογία
*Σε μία επίθεση άρνησης υπηρεσιών, η Wikipedia τίθεται εκτός λειτουργίας, με τους χρήστες να μην έχουν πρόσβαση στην εγκυκλοπαίδεια στην Ευρώπη όσο και σε μέρος της Μέσης Ανατολής. Το Ίδρυμα Wikimedia κάνει λόγο για "μια μαζική και ευρύτατη επίθεση". (''The Independent'') (Deutsche Welle) (TechCrunch)
*Η Ινδική Διαστημική Υπηρεσία χάνει την επαφή της με το διαστημικό όχημα *Vikram* λίγα λεπτά πριν προσγειωθεί με ασφάλεια στο Φεγγάρι. Η Ινδία απέτυχε έτσι να γίνει η 4η χώρα που θα εξερευνούσε την επιφάνεια της Σελήνης. (NPR)

## 7 Σεπτεμβρίου

;Καταστροφές και δυστυχήματα
*Ο τυφώνας Λινγκλίν πλήττει τη Νότια Κορέα, σκοτώνοντας τουλάχιστον 3 άτομα. (Al Jazeera)

;Πολιτική και εκλογές
*Brexit
**Η Βρετανίδα υπουργός Εργασίας Έιμπερ Ραντ παραιτείται από την κυβέρνηση του Μπόρις Τζόνσον και από το Συντηρητικό Κόμμα, διαμαρτυρόμενη για τους χειρισμούς του Τζόνσον στο Brexit και έπειτα από την αποπομπή 21 βουλευτών από το κόμμα. Η Ραντ είναι πλέον ανεξάρτητη βουλευτής της Βουλής των Κοινοτήτων. (CNN)
*Προεδρική κρίση στη Βενεζουέλα το 2019 
**Ο Χουάν Γκουαϊδό διορίζει τον Λεοπόλδο Λόπες για να σχηματίσει μια σκιώδη κυβέρνηση καθώς προετοιμάζεται να αναλάβει τα ηνία της κυβέρνησης της Βενεζουέλας. Ο Λόπες έχει καταφύγει στην ισπανική πρεσβεία της πρωτεύουσας Καράκας, έπειτα από την απελευθέρωσή του από κατ' οίκον περιορισμό μετά την εξέγερση του στρατού που έλαβε χώρα στις 30 Απριλίου. (VOA)

## 8 Σεπτεμβρίου

;Πόλεμος και επιθέσεις
*Πόλεμος στη Συρία
**Οι τουρκικές Ένοπλες Δυνάμεις διεξάγουν την πρώτη τους κοινή περιπολία με τις ΗΠΑ κοντά στη συριακή πόλη Τελ Αμπιάντ, στο πλαίσιο της συμφωνίας για την ουδέτερη ζώνη στη βόρεια Συρία. (ABC News)
**Η συριακή κυβέρνηση καταδικάζει την επιχείρηση κάνοντας λόγο για "παραβίαση του διεθνούς δικαίου". (SANA)

;Πολιτική και εκλογές
*Ρωσικές εκλογές
**Οι Ρώσοι πολίτες προσέρχονται στις κάλπες για τους επικεφαλής και τα μέλη των συμβουλίων στα ομοσπονδιακά υποκείμενα της Ρωσίας, καθώς και για τις εκλογές για τη Δούμα της Μόσχας, τα μέλη των τοπικών κοινοβουλίων και επαναληπτικές εκλογές για τη Βουλή.(TASS)
*Διορίζεται επίσημα από το Κοινοβούλιο της Γεωργίας ο πρώην υπουργός Εσωτερικών Γκιόργκι Γκαχάρια ως πρωθυπουργός. (DPA μέσω ''Gulf Times'')

## 9 Σεπτεμβρίου

;Τέχνες και πολιτισμός
*Ο Σουηδικός Οργανισμός Μεταφορών επιβεβαιώνει ότι απέρριψε την αίτηση για έκδοση πινακίδας κυκλοφορίας με τα γράμματα TRUMP, αποκαλώντας την προσβλητική. (CTV News)

;Καταστροφές και δυστυχήματα
*Ο τυφώνας Φαξάι σκοτώνει 3 άτομα και προξενεί καταστροφές στο Τόκιο, πρωτεύουσα της Ιαπωνίας. (''The Japan Times'') 

;Πολιτική και εκλογές
*Γενικές εκλογές του Τουβαλού (2019)
**Οι πολίτες στο Τουβαλού προσέρχονται στις κάλπες για την εκλογή 15 μελών του κοινοβουλίου. (Fenui News)
*Στο Ηνωμένο Βασίλειο ο Τζον Μπερκάου ανακοινώνει την παραίτησή του από πρόεδρος της Βουλής των Κοινοτήτων σε ισχύ από τις 31 Οκτωβρίου. (''The Irish Times'')

## 10 Σεπτεμβρίου
;Καταστροφές και δυστυχήματα
* Κατά τη διάρκεια του εορτασμού της Ασούρα σκοτώνονται 31 άτομα και άλλα 100 τραυματίζονται σε πανικό που σημειώνεται στην πόλη Καρμπάλα του Ιράκ. (''Gulf News'')

;Πολιτική και εκλογές
*Διεξάγεται ειδική εκλογή στην 9η εκλογική περιφέρεια του Κογκρέσου στη Βόρεια Καρολίνα. Ο Ρεπουμπλικανός Νταν Μπίσοπ επικρατεί του Δημοκρατικού Κόμματος Νταν ΜακΚρέιντι με διαφορά δύο ποσοστιαίων μονάδων. (''The New York Times'')

## 11 Σεπτεμβρίου
;Πολιτική και εκλογές
*Ο πάσχων από πνευμονία, πρωθυπουργός των Τόνγκα Ακιλίσι Ποχίβα μεταφέρεται εσπευσμένα από το νοσοκομείο της Νουκουαλόφα σε ένα στο Όκλαντ της Νέας Ζηλανδίας, όπου είχε νοσηλευτεί με ηπατική νόσο νωρίτερα αυτόν τον χρόνο. Εκπρόσωπος της κυβέρνησης αναφέρει ότι η κατάστασή του είναι "πολύ σοβαρή". (RNZ)
*Πολιτική του Ηνωμένου Βασιλείου
** Δικαστήριο της Σκωτίας αποφαίνεται ότι ο Βρετανός πρωθυπουργός Μπόρις Τζόνσον παραβίασε τον νόμο με τη διάλυση του Κοινοβουλίου από τον Αύγουστο ως τον Οκτώβριο, ενθαρρύνοντας τους βουλευτές να επανέλθουν αμέσως στο κοινοβούλιο. (Reuters)
*Καναδικές ομοσπονδιακές εκλογές (2019)
**Ο πρωθυπουργός του Καναδά Τζάστιν Τριντό προκηρύσσει πρόωρες εκλογές για τις 21 Οκτωβρίου. Διαλύεται επίσημα το κοινοβούλιο από τη Γενική Κυβερνήτρια του Καναδά. (''The Independent'')

## 12 Σεπτεμβρίου
;Πόλεμος και επιθέσεις
*Σε επίθεση των ανταρτών του PKK στην Κουλπ της επαρχίας Ντιγιαρμπακίρ της Τουρκίας σκοτώνονται 7 πολίτες. (Anadolu Agency) 

;Οικονομία
*Η Ευρωπαϊκή Κεντρική Τράπεζα ανακοινώνει τη νέα της νομισματική πολιτική. (CNBC)

;Καταστροφές και δυστυχήματα
*Από τον εκτροχιασμό τρένου στην επαρχία Τανγκανίκα της Λαϊκής Δημοκρατίας του Κονγκό σκοτώνονται γύρω στα 15 άτομα και αρκετά άλλα τραυματίζονται. (''The Independent'')

;Πολιτική και εκλογές
*Πεθαίνει εν ενεργεία σε ηλικία 78 ετών σε νοσοκομείο της Νέας Ζηλανδίας ο πρωθυπουργός των Τόνγκα Ακιλίσι Ποχίβα. (RNZ)

## 13 Σεπτεμβρίου
;Οικονομία
*Σε γενική απεργία, τη μεγαλύτερη στο είδος της από το 2007, κατέρχονται οι εργαζόμενοι στο Μετρό του Παρισιού, σε ένδειξη διαμαρτυρίας για τις συνταξιοδοτικές μεταρρυθμίσεις του Εμανουέλ Μακρόν. (Reuters)
;Καταστροφές και δυστυχήματα
*Από πυρκαγιά που ξεσπά σε νοσοκομείο του Ρίο ντε Τζανέιρο στη Βραζιλία πεθαίνουν 11 άνθρωποι. (G1)
* Στον Καναδά, δύο φοιτητές σκοτώνονται από την ανατροπή λεωφορείου στο Μπάμφιλντ της Βρετανικής Κολομβίας. (Global News)

;Νόμος και έγκλημα
*Η Αμερικανίδα ηθοποιός Φελίσιτι Χάφμαν καταδικάζεται σε φυλάκιση 14 ημερών και σε πρόστιμο 30.000 δολαρίων, για τον ρόλο της στο σκάνδαλο με την παράνομη εισαγωγή στο πανεπιστήμιο της κόρης της διά της δωροδοκίας. (Reuters)

## 14 Σεπτεμβρίου
;Αθλητισμός
*Στο γαελικό ποδόσφαιρο, το Δουβλίνο νικά την ομάδα του Κέρι 1–18 προς 0–15 στον τελικό του Πανιρλανδικού Πρωταθλήματος Ποδοσφαίρου (All-Ireland Senior Football Championship Final) σε επαναληπτικό αγώνα και γίνεται η πρώτη ομάδα στην ιστορία του γαελικού ποδοσφαίρου που κερδίζει πέντε συνεχείς πανιρλανδικούς τίτλους. (RTE)

## 15 Σεπτεμβρίου
;Πόλεμος και επιθέσεις
*Από έκρηξη παγιδευμένου αυτοκινήτου στη συριακή πόλη αλ Ράι, κοντά στα σύνορα με την Τουρκία, σκοτώνονται τουλάχιστον 10 άτομα δίπλα σε νοσοκομείο. (Reuters) 

;Καταστροφές και δυστυχήματα
*Από την ανατροπή πλοίου στον ποταμό Γκονταβάρι της Ινδίας σκοτώνονται τουλάχιστον 12 άτομα και άλλα 35 αγνοούνται, όλα ινδοί υπήκοοι. (''The Independent'')
*Από τη συντριβή αεροσκάφους της Transpacifico λίγο μετά την αναχώρησή του από το αεροδρόμιο του Ποπαγιάν στην Κολομβία για εσωτερική πτήση. Επτά από τα εννέα άτομα που επιβαίνουν σε αυτό σκοτώνονται. Τα υπόλοιπα δύο τραυματίζονται, όπως και ένα παιδί στο έδαφος. (al-Jazeera)

;Πολιτική και εκλογές
*Παρά την επίσημη απαγόρευση, χιλιάδες ατόμων διαδηλώνουν στο κέντρο του Κόζγουεϊ Μπέι του Χονγκ Κονγκ. Η αστυνομία χρησιμοποιεί δακρυγόνα για να διαλύσει το πλήθος. (CNN)
*Τυνησιακές προεδρικές εκλογές (2019)
**Οι Τυνήσιοι ψηφοφόροι προσέρχονται στις κάλπες για τον πρώτο γύρο των προεδρικών εκλογών.(Reuters)

; Αθλητισμός
*Παγκόσμιο Κύπελλο Καλαθοσφαίρισης Ανδρών 2019
** Η Ισπανία συντρίβει την Αργεντινή με σκορ 95-75 και κατακτά το Παγκόσμιο Κύπελλο Καλαθοσφαίρισης, για δεύτερη φορά μετά το 2006. (news.com.au)

## 16 Σεπτεμβρίου
;Διεθνείς σχέσεις
*Κρίση στον Περσικό Κόλπο το 2019
**Η Ισλαμική Επαναστατική Φρουρά του Ιράν αναφέρουν ότι βρήκαν σκάφος στον Περσικό Κόλπο που φέρεται να μετέφερε λαθραία καύσιμα ντίζελ προς τα Ενωμένα Αραβικά Εμιράτα. (Radio Free Europe/Radio Liberty)
*Πολιτικό καθεστώς της Ταϊβάν
**Το υπουργικό συμβούλιο των Νήσων του Σολομώντα αποφασίζει να μεταφέρει τους διπλωματικούς δεσμούς από την Ταϊβάν προς την Κίνα. Σε απάντηση, ο υπουργός Εξωτερικών της Ταϊβάν Τζόζεφ Γου αναφέρει ότι, η χώρα θα διακόψει με τη σειρά της τις διπλωματικές σχέσεις με τα νησιά, τηρώντας την πολιτική της Μίας Κίνας. (Hong Kong Free Press) (Reuters)

## 17 Σεπτεμβρίου
;Πόλεμος και επιθέσεις
*Σε βομβιστικές επιθέσεις στο Αφγανιστάν σκοτώνονται συνολικά 48 άνθρωποι, ανάμεσα στους οποίους παιδιά, γυναίκες και στρατιώτες. Η πρώτη βόμβα πλήττει το Τσαρικάρ σε πορεία για τον πρόεδρο Ασράφ Γανί και η δεύτερη στην Καμπούλ, κοντά στην αμερικανική πρεσβεία. (''The New York Times'') (BBC)

;Πολιτική και εκλογές
*Ισπανικές γενικές εκλογές Απριλίου 2019, Πολιτική της Ισπανίας
**Ο πρωθυπουργός της Ισπανίας Πέδρο Σάντσεθ, έπειτα από την αποτυχία του να λάβει την υποστήριξη του κόμματος Unidas Podemos ανακοινώνει την προκήρυξη πρόωρων εκλογών για τις 10 Νοεμβρίου. (Reuters) (BBC)
*Ισραηλινές βουλευτικές εκλογές Σεπτεμβρίου 2019:
**Στις κάλπες προσέρχονται οι ψηφοφόροι στο Ισραήλ για τις βουλευτικές εκλογές. Οι δύο μεγάλοι αντίπαλοι, ο πρωθυπουργός Μπενιαμίν Νετανιάχου και ο κεντρώος Μπένι Γκαντς έρχονται ισόπαλοι με το κόμμα του καθενός να κερδίζει από 32 έδρες από τις συνολικά 120 της Κνεσέτ. (protothema.gr)
**(star.gr)

;Δυστυχήματα και καταστροφές
*Τρία άτομα σκοτώνονται από τη συντριβή ταχύπλοου ενώ επιχειρούσε να σημειώσει παγκόσμιο ρεκόρ στη θαλάσσια διαδρομή μεταξύ του Μονακό και της Βενετίας. (in.gr)

## 18 Σεπτεμβρίου
;Οικονομία
*Η Νότια Κορέα επίσημα αφαιρεί την Ιαπωνία από τη "λευκή λίστα" με τις χώρες που έχουν εμπορικό καθεστώς "γρήγορου εμπορίου"
(fast-track). (Reuters)

;Δυστυχήματα και καταστροφές
*Τουλάχιστον 27 άτομα, τα περισσότερα από τα οποία ήταν παιδιά, σκοτώνονται από πυρκαγιά λόγω προβλήματος στο ηλεκτρικό ρεύμα σε σχολείο κοντά στη Μονρόβια, πρωτεύουσα της Λιβερίας. (BBC)
*Από τη συντριβή μεταγωγικού αεροσκάφους Twin Otter που μεταφέρει ρύζι λίγο μετά την απογείωσή του από την Τιμίκα της Ινδονησίας αγνοούνται 4 άτομα. (The Loadstar)

;Νόμος και έγκλημα
*Η Ινδία απαγορεύει εντελώς το ηλεκτρονικό τσιγάρο. (tovima.gr)

## 19 Σεπτεμβρίου
;Πόλεμος και επιθέσεις
*Πόλεμος στο Αφγανιστάν (2001–σήμερα)
**Αφγανοί αξιωματούχοι κατηγορούν τος ΗΠΑ για επίθεση με drone, κατά την οποία σκοτώθηκαν 30 άμαχοι εργάτες σε φάρμα στην επαρχία Νανγκαρχάρ. Οι ΗΠΑ αναφέρουν ότι στόχευαν τρομοκράτες του ΙΚΙΛ. (Reuters)
**Σύμφωνα με αξιωματούχους του Αφγανιστάν, σε βομβιστική επίθεση των Ταλιμπάν που σημειώθηκε σε φορτηγό έξω από νοσοκομείο στην Καλάτ της επαρχίας Ζαμπούλ, σκοτώθηκαν 39 άτομα. (''Al Jazeera'')

## 20 Σεπτεμβρίου
;Οικονομία
*Η αμερικανική Walmart ανακοινώνει ότι θα σταματήσει τις πωλήσεις ηλεκτρονικών τσιγάρων, έπειτα από τους πρόσφατους θανάτους τουλάχιστον 8 ατόμων και 530 κρούσματα μιας σοβαρού τύπου αναπνευστικής νόσου.(CNN)
;Καταστροφές και δυστυχήματα
*Από την ανατροπή ενός λεωφορείου που μεταφέρει Κινέζους τουρίστες κοντά στο εθνικό πάρκο του φαραγγιού Μπράις, στη Γιούτα των ΗΠΑ σκοτώνονται τουλάχιστον 4 από τους επιβάτες και άλλοι 5 τραυματίζονται.(The Guardian) (NTSB)
;Διεθνείς σχέσεις
*Η Ταϊβάν διακόπτει τις διπλωματικές σχέσεις με το Κιριμπάτι. (RNZ)
*Οι ΗΠΑ ανακοινώνουν τις "αυστηρότερες κυρώσεις που έχουν επιβληθεί εναντίον κάποιας χώρας", στοχεύοντας στην Κεντρική Τράπεζα του Ιράν και το Εθνικό Αναπτυξιακό Ταμείο. (Politico)

;Πολιτική και εκλογές
*Εκατομμύρια νεαρών ατόμων διαδηλώνουν στους δρόμους και απεργούν πολλές επιχειρήσεις ανά τον κόσμο προτού διεξαχθεί η σύνοδος κορυφής των Ηνωμένων Εθνών για το κλίμα. (Reuters) (NBC News)
*Χιλιάδες ατόμων διαδηλώνουν στην Αίγυπτο, απαιτώντας την παραίτηση του προέδρου Αμπντέλ Φατάχ αλ Σίσι. (Al-Jazeera)

## 21 Σεπτεμβρίου
;Πόλεμος και επιθέσεις
*Το ΙΚΙΛ αναλαμβάνει την ευθύνη για τη χθεσινή βομβιστική επίθεση στην Καρμπάλα του Ιράκ, κατά την οποία σκοτώθηκαν 12 άτομα. (The New York Times)

;Καταστροφές και δυστυχήματα
*Αρχίζουν οι έρευνες για τη διάσωση ενός μωρού που αγνοείται έπειτα από τη βύθιση βάρκας με πρόσφυγες κοντά στην Τουρκία. Το πλεούμενο μετέφερε συνολικά 14 άτομα. (The Daily Sabah)
*Οι αρχές του Τέξας ανακοινώνουν και πέμπτο θάνατο από την τροπική καταιγίδα Ιμέλντα. (Los Angeles Times)

;Νόμος και έγκλημα
*Σε επεισόδιο με μαζικούς πυροβολισμούς στο Λάνκαστερ της Νότιας Καρολίνας σκοτώνονται δύο άντρες και άλλα 9 άτομα τραυματίζονται. (USA Today)

;Πολιτική και εκλογές
*Brexit
**Χιλιάδες διαδηλωτών πραγματοποιούν πορεία στο Εδιμβούργο της Σκωτίας, σε ένδειξη διαμαρτυρίας για την επικείμενη αποχώρηση του Ηνωμένου Βασιλείου από την ΕΕ.(BBC)

## 22 Σεπτεμβρίου
;Πολιτισμός και κουλτούρα
*Οι πόλεις του κόσμου γιορτάζουν την Παγκόσμια Ημέρα Χωρίς Αυτοκίνητο. (UrduPoint)
*71α βραβεία Έμμυ
**Το *[[Fleabag]]* κερδίζει το βραβείο ΕΜΜΥ για την καλύτερη κωμική σειρά και το *[[Game of Thrones]]* κερδίζει το ΕΜΜΥ για την καλύτερη δραματική σειρά στην 71η απονομή των βραβείων. (CNBC)

;Δυστυχήματα
*Λεωφορείο προσκρούει σε λόφο καθώς ταξιδεύει από το Σκαρντού προς το Ραβαλπίντι του Πακιστάν, λόγω βλάβης στα φρένα, με αποτέλεσμα να σκοτωθούν 22 άτομα και να τραυματιστούν άλλα 15. (Sky News)
*Από τη μετωπική σύγκρουση δύο μικρών λεωφορείων στο Λιμπόπο της Νότιας Αφρικής σκοτώνονται και οι 11 επιβάτες των οχημάτων.(ENCA) 

;Επιστήμη και Τεχνολογία
*Ο Παγκόσμιος Οργανισμός Μετεωρολογίας σε έκθεσή του αναφέρει ότι η πενταετία 2015–2019 ήταν η θερμότερη από τότε που ξεκίνησαν οι μετρήσεις. Επιταχύνονται με γοργούς ρυθμούς η αύξηση στα επίπεδα του διοξειδίου του άνθρακα παγκοσμίως, η άνοδος της στάθμης των υδάτων και η τήξη των πάγων. (PA μέσω breakingnews.ie) 

## 23 Σεπτεμβρίου
;Πόλεμος και επιθέσεις
*Οι αρχές στο Αφγανιστάν αναφέρουν ότι κυβερνητικές δυνάμεις κατάφεραν πλήγμα σε εγκαταστάσεις των τζιχαντιστών στην επαρχία Χελμάντ και σκοτώθηκαν 35 ή και περισσότεροι άμαχοι σε γαμήλιο γλέντι. Το υπουργείο Άμυνας ανέφερε ότι σκοτώθηκαν 22 μέλη των Ταλιμπάν. Οι Ταλιμπάν αναφέρουν ότι σκοτώθηκαν 18 μέλη των δυνάμεων του Αφγανιστάν. (Reuters)

;Πολιτική και εκλογές
*Στην Πορτ ο Πρενς, τραυματίζονται ένας φωτοειδησεογράφος του Associated Press και ένας φρουρός ασφαλείας όταν ο γερουσιαστής Ζαν Μαρί Ραλφ Φετιέρ (PHTK) ανοίγει πυρ, ενώ προσπαθεί σύμφωνα με πληροφορίες να διαδηλώσει έξω από το Κοινοβούλιο της Αϊτής. Η Γερουσία αποπειράται να συγκληθεί και να διορίσει στην πρωθυπουργία τον Φριτς-Ουίλιαμ Μισέλ. (''The Guardian'')

## 24 Σεπτεμβρίου
;Πόλεμος και επιθέσεις
*Βίαιες διαδηλώσεις λαμβάνουν χώρα στην Παπούα της Ινδονησίας, με αποτέλεσμα να σκοτωθούν τουλάχιστον 30 άτομα. Τα πιο πολλά θύματα είναι στη Βαμένα, με θανάτους να αναφέρονται και στην Τζαγιαπούρα από μαχαιριές και από βέλη, όπως επίσης και από φωτιές σε κυβερνητικά κτήρια. (''The Telegraph'')

;Καταστροφές και δυστυχήματα
*Από πυρκαγιά σε θάλαμο μαιευτικής κλινικής σε νοσοκομείο της Ελ Ουέντ της Αλγερίας πεθαίνουν 8 νεογέννητα μωρά. (''The Independent'')
*Σεισμός πλήττει το Πακιστάν με απολογισμό τουλάχιστον 37 νεκρούς και περισσότερους από 300 τραυματίες. (Reuters)
*Από την ανατροπή βυτιοφόρου που μεταφέρει καύσιμα έπειτα από τον ελιγμό που έκανε προκειμένου να αποφύγει ένα δίκυκλο στην Μπαμακό του Μάλι προξενείται έκρηξη, με αποτέλεσμα τον θάνατο 6 ατόμων και τον τραυματισμό άλλων 46. Δεκάδες οχημάτων παραδίδονται στις φλόγες. (Reuters)

;Πολιτική και εκλογές
*Brexit
**Το Ανώτατο Δικαστήριο του Ηνωμένου Βασιλείου αποφαίνεται ότι η διάλυση του Ηνωμένου Βασιλείου από τον πρωθυπουργό Μπόρις Τζόνσον ήταν παράνομη. (BBC)
* Η Πρόεδρος της Βουλής των Αντιπροσώπων των Ηνωμένων Πολιτειών Νάνσι Πελόσι ανακοινώνει ότι ξεκίνησαν οι διαδικασίες για την καθαίρεση του Αμερικανού προέδρου Ντόναλντ Τραμπ. (''The New York Times''), (''The Washington Post'')

## 25 Σεπτεμβρίου
;Οικονομία
*Ο γερμανικός αερομεταφορέας Condor, μια θυγατρική του διαλυμένου ομίλου Thomas Cook Group, κάνει αίτηση για χρεοκοπία. (BBC)
*Η Βουλγάρα οικονομολόγος Κρισταλίνα Γκεοργκίεβα αναλαμβάνει γενική διευθύντρια του Διεθνούς Νομισματικού Ταμείου. (naftemporiki.gr) 

;Επιστήμη και τεχνολογία
* Το διαστημόπλοιο Σογιούζ-MS *[[Soyuz MS-15|Sarmat]]*, που μεταφέρει τον Χαζά Αλ Μανσούρι, τον πρώτο αστροναύτη από τα Ενωμένα Αραβικά Εμιράτα, και τα μέλη του πληρώματος της Αποστολής 61 Τζέσικα Μέιρ και Όλεγκ Σκριπότσκα, εκτοξεύεται προς τον Διεθνή Διαστημικό Σταθμό. Ήταν η τελευταία πτήση του Soyuz-FG, καθώς όλες οι μελλοντικές εκτοξεύσεις του Soyuz θα διεξαχθούν με το Soyuz-2. (Spaceflight Now) (CBS News)

## 26 Σεπτεμβρίου
;Οικονομία και επιχειρήσεις
*Το μεγαλύτερο αεροδρόμιο του κόσμου, το Διεθνές Αεροδρόμιο Πεκίνου Νταζίν, ανοίγει επίσημα για τις εμπορικές πτήσεις. (CNN)

;Καταστροφές και δυστυχήματα
*Σεισμός μεγέθους 6,5 βαθμών της κλίμακας Ρίχτερ πλήττει τις Νήσους Μαλούκου στην ανατολική Ινδονησία, με αποτέλεσμα τον θάνατο 23 και τον τραυματισμό άλλων 100 ατόμων. (Al Jazeera)
*Τουλάχιστον 30 ανθρακωρύζοι σκοτώνονται έπειτα από την κατάρρευση χρυσωρυχείου λόγω κατολίσθησης στην επαρχία Τιμπέστι του Τσαντ. (BBC)

;Διεθνείς σχέσεις
*Το Σουδάν κλείνει τα σύνορά του με τη Λιβύη και την Κεντροαφρικανική Δημοκρατία επικαλούμενο "απειλές για την ασφάλεια και την οικονομία του Σουδάν". (Africanews)

;Πολιτική και εκλογές
* Ένας φοιτητής σκοτώνεται από φερόμενο πυροβολισμό στη διάρκεια βίαιων συγκρούσεων μεταξύ διαδηλωτών και αστυνομίας μπροστά από το επαρχιακό κοινοβούλιο στην Κενταρί της Ινδονησίας. (The Jakarta Post)

## 27 Σεπτεμβρίου
;Νόμος και έγκλημα
*Κρίση στη Βενεζουέλα
**Το Συμβούλιο Ανθρωπίνων Δικαιωμάτων Ηνωμένων Εθνών υιοθετεί ψήφισμα κατηγορώντας την κυβέρνηση του Νικολάς Μαδούρο για χιλιάδες εξωδικαστικές εκτελέσεις, βίαιες εξαφανίσεις και βασανιστήρια, έπειτα από πρόταση της Ομάδας της Λίμα και υποστηρίζεται από πολλές ευρωπαϊκές χώρες.. (BBC)
*Η αστυνομία στην Καντούνα της Νιγηρίας πραγματοποιεί επιδρομή σε κέντρο ισλαμικών σπουδών, και ελευθερώνει γύρω στους 500 άντρες και αρσενικά παιδιά που κρατούνταν αιχμάλωτα εκεί. Τα απελευθερωθέντα άτομα καταγγέλλουν βασανισμούς, δουλεία και σεξουαλική κακοποίηση και ορισμένα έχουν σημάδια τραυματισμού και υποσιτισμού. Δύο παιδιά αυτοσυστήνονται ως κάτοικοι από την Μπουρκίνα Φάσο, με τους υπόλοιπους αιχμαλώτους να πιστεύεται από την αστυνομία ότι είναι κατά κύριο λόγο νιγηριανοί. Συλλαμβάνονται οκτώ ύποπτοι. (BBC)

## 28 Σεπτεμβρίου
;Καταστροφές και δυστυχήματα
*Πλημμύρες πλήττουν την πολιτεία Ουτάρ Πραντές της Ινδίας έχουν ως αποτέλεσμα να πεθάνουν 93 άτομα. Άλλα 29 σκοτώθηκαν στο Μπιχάρ. (BBC).
*Από τη σύγκρουση ενός πούλμαν με φορτηγό στη Ζιανσού της Κίνας σκοτώνονται τουλάχιστον 36 άνθρωποι και ισάριθμοι τραυματίζονται. (The Guardian)
;Πολιτική και εκλογές
*Αφγανικές προεδρικές εκλογές (2019)
**Οι ψηφοφόροι στο Αφγανιστάν προσέρχονται στις κάλπες για την εκλογή προέδρου. Η διαδικασία επισκιάζεται από επιθέσεις ανταρτών, με δεκάδες πολίτες νεκρούς και τραυματίες. (DW)

;Αθλητισμός
*Η Ανεμίεκ βαν Φλόιτεν κερδίζει το παγκόσμιο πρωτάθλημα ποδηλασίας δρόμου γυναικών. (''The Guardian'')

## 29 Σεπτεμβρίου
;Καταστροφές
*Μεγάλη συσκότιση λαμβάνει χώρα στην Τενερίφη της Ισπανίας και σχεδόν όλοι οι κάτοικοι του νησιού μένουν χωρίς ηλεκτρικό ρεύμα. (Sky News)

;Πολιτική και εκλογές
*Αυστριακές βουλευτικές εκλογές (2019)
**Τα πρώτα αποτελέσματα των σημερινών πρόωρων βουλευτικών εκλογών στην Αυστρία δίνουν στο Αυστριακό Λαϊκό Κόμμα του πρώην καγκελάριου Σεμπάστιαν Κουρτς τη νίκη με ποσοστό 38,4 τοις εκατό. Το Σοσιαλδημοκρατικό Κόμμα ήρθε δεύτερο με 21,5%. (BBC), (''The New York Times''), (National Election Authority (στα γερμανικά), (Reuters)

;Αθλητισμός
*Παγκόσμιο Πρωτάθλημα Ποδηλασίας Δρόμου UCI 2019
**Ο ποδηλάτης Μαντς Πέντερσεν γίνεται ο πρώτος Δανός στα χρονικά που κερδίζει το παγκόσμιο πρωτάθλημα ποδηλασίας δρόμου. (BBC)

## 30 Σεπτεμβρίου
;Οικονομία
*Η αλυσίδα ρούχων Forever 21 κάνει αίτηση χρεοκοπίας. (NPR)
*Η σλοβενική αεροπορική εταιρία Adria Airways ακυρώνει όλες τις πτήσεις της και κάνει αίτηση χρεοκοπίας.(Reuters) 
;Πολιτική και εκλογές
*Επεισόδια ξεσπούν έπειτα από πυρκαγιά χθες, κατά την οποία πέθανε μία Αφγανή στο στρατόπεδο προσφύγων της Μόριας στο νησί Λέσβος. Το στρατόπεδο στη Μόρια στεγάζει 13.000 πρόσφυγες σε σκηνές και σε κοντέινερ πλοίων, όμως οι εγκαταστάσεις του επαρκούν μόνο για 3.000 άτομα. Η ελληνική κυβέρνηση εκφράζει την αποφασιστικότητά της να επιταχύνει τις μεταφορές προσφύγων σε άλλα στρατόπεδα ανά την επικράτεια, σε απάντηση στις εξελίξεις. (The Guardian)
* Ξεσπά πολιτική κρίση στο Περού. Ο πρόεδρος Μαρτίν Βισκάρα διαλύει το Κογκρέσο της Δημοκρατίας του Περού και προκηρύσσει πρόωρες εκλογές. Οι βουλευτές απορρίπτουν την πρόταση και αναστέλλουν την ισχύ του αξιώματός του, ορίζοντας υπηρεσιακή πρόεδρο τη Μερσέντες Αράος. Οι ένοπλες δυνάμεις της χώρας συνεχίζουν να αναγνωρίζουν ως πρόεδρο τον Βισκάρα. Στη Λίμα ξεσπούν λαϊκές κινητοποιήσεις υπέρ της παραμονής του προέδρου. (BBC) (''The Guardian'') (''The New York Times'')

09